**PÁLYÁZATI FELHÍVÁS**

**KARI SZAKMAI, TUDOMÁNYOS ÖSZTÖNDÍJ**

**2024/2025. tanév 1. (őszi) félév**

A KRE SzMSz. III. 2. sz. melléklet – Hallgatói támogatásokról és díjakról szóló szabályzat (továbbiakban: HTJSZ) 24–28. §-ai alapján a Gazdaságtudományi, Egészségtudományi és Szociális Kar dékánja

**2024/2025. tanév 1. (őszi) félévére**

**pályázati felhívást**tesz közzé

**szakmai, tudományos ösztöndíjra.**

1. **Tájékoztató a 2024/2025. tanév 1. félévben meghirdetett kari szakmai, tudományos ösztöndíj pályázati felhíváshoz:**
	1. A Gazdaságtudományi, Egészségtudományi és Szociális Kar a KRE SZMSZ III. Hallgatói Követelményrendszer III.2. Hallgatói Térítési és Juttatási Szabályzat 24-28. §-aiban szabályozottak szerint pályázati úton ösztöndíjat adományoz azon hallgatói számára, akik **a szakos tanulmányaikon túlmutató kimagasló szakmai, tudományos, közösségi vagy sporttevékenységet végeznek.**
	2. A kari szakmai, tudományos ösztöndíj pályázatot a Kar Dékáni Hivatala teszi közzé félévente egy alkalommal. Az így **elnyert ösztöndíj egy tanulmányi félévre (5 hónapra) adható.**
	3. A pályázatot a hallgató az adott tanulmányi év félévében közzétett pályázati felhívásban meghatározott módon, a pályázati határidő lejártáig köteles benyújtani elektronikus úton a Dékáni Hivatal részére.
	4. A pályázatokat a Dékán által kijelölt ösztöndíjbizottság bírálja el a pályázati felhívásban meghatározott időpontig. Az ösztöndíjbizottság tagjai: nemzetközi és tudományos dékánhelyettes, oktatási dékánhelyettes, valamint a kari intézetvezetők, az ösztöndíjbizottság elnöke a Dékán.
	5. **A pályázatok értékelésénél irányadó** a hallgató:
		* **tanulmányi eredménye** – a 2024/2025. tanév 1. (őszi) félévben a beiratkozást követő első aktív félévüket megkezdő elsőéves hallgatók esetén a felvételi pontszám alapján, a többi, felsőbbéves hallgató esetén a korrigált kredit index (KKI) alapján);
		* **tudományos-, szakmai eredménye** (tanulmányi versenyen elért eredmény, publikáció, stb.);
		* **sportversenyeken elért eredmény;**
		* **közéleti tevékenysége** (amennyiben az elmúlt vagy az adott félévben közéleti tevékenységet, karitatív munkát végzett és azt egy hónapnál nem régebbi dokumentummal tudja igazolni);
		* **civil szervezeti tagsága**, amennyiben az ott végzett tevékenység kapcsolódik a hallgató képzéséhez (be kell mutatni az elmúlt vagy az adott félévben elvégzett tevékenységét, melyet az adott szervezet egy hónapnál nem régebbi dokumentummal igazolni tud).
	6. **Hiánypótlásra nincs lehetőség! A határidő után érkezett, hiányos, az előírásoknak nem megfelelő pályázatokat az elbírálásból kizárjuk.**
	7. **Az ösztöndíjbizottság döntésével szemben jogorvoslatnak, fellebbezésnek helye nincs!**
	8. Az ösztöndíj összege: **5.000 Ft – 50.000 Ft/hónap (2025. szeptember – 2025. január) közé esik.** Az ösztöndíj egy főre jutó összegét a pályázók létszáma és az elért pontszáma alapján, a 2024/2025/1. félévre megállapított keretösszeg figyelembevételével a pályázatot elbíráló bizottság állapítja meg.
	9. Abban az esetben, ha a hallgató jogviszonyában, munkarendjében a pályázat félévében (2024/2025/1. félév) olyan változás következik be, amely az ösztöndíjra való jogosultságát érinti, akkor az ösztöndíjra való jogosultsága a félév elejéig visszamenőleg megszűnik, és a hallgató köteles a már átutalt ösztöndíjat visszafizetni.
	10. A hallgató köteles a jogosultság megszűnését követő 8 napon belül a jogosulatlanul utalt ösztöndíjat teljes egészében visszafizetni.
2. **Kik pályázhatnak:**

**KRE Gazdaságtudományi, Egészségtudományi és Szociális Karának azon állami ösztöndíjas vagy önköltséges hallgatója, aki teljes idejű (nappali)**

* alapképzésben vagy
* felsőoktatási szakképzésben vesz részt **és,**
* **a 2024/2025. tanév 1. (őszi) félévében aktív hallgatói jogviszonnyal rendelkezik, és**
* **aki a 2024/2025. tanév 1. (őszi) félévében a tantervi követelményeken túlmutató –** **tudományos, művészeti vagy sporttevékenységet végzett/végez.**
1. **A pályázatok értékelésének egységes pontrendszere:**
2. **Tanulmányi eredmény:**

**Korrigált kreditindex (KKI) alapján (a KRE-n legalább egy aktív, lezárt félévvel rendelkező hallgató esetén):**

|  |  |
| --- | --- |
| 3,79 és az alatti korrigált kreditindex | a pályázat nem került értékelésre |
| **3,80 korrigált kreditindex**  | 0 pont |
| 3,80 korrigált kreditindex felett  | + 0,1 emelkedésenként +2 pont |

1. A tanulmányi eredmény, korrigált kreditindexet (KKI) a Tanulmányi Osztály ellenőrzi és igazolja. **A megadott KKI alatt a pályázatot nem értékeli az ösztöndíjbizottság.**
2. **Elsőéveseknek a beiratkozást követő első aktív félévben a felvételi pontszám alapján:** 200 ponttól minden további felvételi pont 0,146666666666667 pont.
3. **Tudományos-, szakmai- vagy sporteredmény (maximum 10 pont adható):** tanulmányi versenyen elért eredmény (TDK, OTDK, stb.), publikáció, sporteredmény, demonstrátori feladatok ellátása, stb.
4. **Közéleti tevékenység (maximum 5 pont adható):** amennyiben az előző, a 2023/2024. tanév 2. (tavaszi) félévben vagy az adott tanulmányi félévben közéleti tevékenységet, önkéntes (nem fizetett) karitatív munkát végzett és azt egy hónapnál nem régebbi dokumentummal tudja igazolni.
5. **Civil szervezeti tagság (maximum 5 pont adható):** a hallgatónak pár mondatban be kell mutatnia az előző, a 2023/2024. tanév 2. (tavaszi) félévben vagy az adott tanulmányi félévben elvégzett, önkéntes (nem fizetett) tevékenységét, melyet az adott szervezet egy hónapnál nem régebbi dokumentummal igazolni tud.
6. **A pályázás menete, a pályázat benyújtásának rendje vagy szabályai**

A pályázati felhívásban feltüntetett szempontoknak megfelelően a hallgató **a Kar honlapján a Hallgatóinknak menüpontban található pályázati felhívás oldaláról letölti a pályázati adatlapot és csatolja a szükséges dokumentumokat az alábbiak szerint:**

* + a kitöltött és aláírt pályázati adatlap,
	+ elsőéves hallgató esetén a felvételi pontszám igazolására az Oktatási Hivatal által megküldött ún. besorolási határozat vagy a [www.felvi.hu](http://www.felvi.hu) oldal e-felvételiből letöltött igazolás.
	+ További, pontszámításhoz csatolandó dokumentumok (amennyiben a hallgató többletpontot szeretne kapni kötelező benyújtania), amelyek a következők lehetnek:
		- tudományos, szakmai eredményről szóló igazolás: az egy éven belüli tanulmányi versenyen elért díjról, eredményről szóló igazolás, illetve az egy éven belüli publikáció fénymásolata vagy internetes elérhetőségének közlése elegendő, az egy éven belüli demonstrátori feladatok ellátását igazoló dokumentum, stb.);
		- sporteredményről szóló igazolás: az egy éven belüli sportversenyen elért helyezésről, díjról szóló igazolás az adott sportág magyarországi országos sportági szakszövetségének igazolása alapján;
		- közéleti és egyéb kiemelkedő társadalmi-, szociális-, kulturális tevékenységről: amennyiben az előző, a 2023/2024. tanév 2. (tavaszi) félévben vagy a pályázat félévében vagy folyamatban lévő közéleti tevékenységet, önkéntes, nem fizetett karitatív munkát végzett, ill. végez, és azt egy hónapnál nem régebbi dokumentummal tudja igazolni;
		- civil szervezeti tagságról és tevékenységről: a hallgatónak pár mondatban be kell mutatnia az előző, a 2023/2024. tanév 2. (tavaszi) félévben elvégzett vagy a pályázat félévében végzendő, önkéntes (nem fizetett) tevékenységét, melyet az adott szervezet egy hónapnál nem régebbi dokumentummal igazolni tud.
1. **A pályázatok leadásának határideje, módja:**
* **A pályázat leadási határideje: 2024. október 21. (hétfő) 12:00 óra**
* **A pályázat leadásának módja:**

**A pályázatot kizárólag elektronikus úton, a**[https://geszk.kre.hu/index.php/hallgatoinknak/kari-osztondijak.html](https://geszk.kre.hu/index.php/hallgatoinknak/kari-osztondijak.html%C2%A0)**oldalon található pályázati adatlap és a csatolandó dokumentumok megküldésével lehet benyújtani**

**A KAR DÉKÁNI HIVATALÁBA:** dekanihivatal.geszk@kre.hu

* **A nyertes pályázók listájának közzététele: 2024. október 30. (szerda)**

A pályázati eredményekről a kiírást tartalmazó oldalon és Neptun Tanulmányi Rendszeren keresztül tájékoztatjuk a hallgatókat.

**Kari kapcsolattartó:**

Dékáni Hivatal, 1131 Budapest, Reitter Ferenc utca 132.

Kapcsolattartó: Filep Ildikó Zsuzsanna kari igazgató

email: dekanihivatal.geszk@kre.hu

Kelt: Budapest, 2024. október 14.

Dr. Prof. Mészáros József, s.k.

dékán